CELEX: 31982R3581
Language: el
Date: 1982-12-23 00:00:00
Title: Κανονισμός (EOK) αριθ. 3581/82 τής Επιτροπής τής 23ης Δεκεμβρίου 1982 περί τροποποιήσεως καί παρατάσεως τού κανονισμού (EOK) αριθ. 2295/82 όσον αφορά τά νήματα βάμβακος (κατηγορία 1) καταγωγής Τουρκίας

Avis juridique important

|

31982R3581

Κανονισμός (EOK) αριθ. 3581/82 τής Επιτροπής τής 23ης Δεκεμβρίου 1982 περί τροποποιήσεως καί παρατάσεως τού κανονισμού (EOK) αριθ. 2295/82 όσον αφορά τά νήματα βάμβακος (κατηγορία 1) καταγωγής Τουρκίας  

Επίσημη Εφημερίδα αριθ. L 373 της 31/12/1982 σ. 0064 - 0064 Ισπανική ειδική έκδοση: Κεφάλαιο 11 τόμος 28 σ. 0108  Πορτογαλική ειδική έκδοση : Κεφάλαιο 11 τόμος 28 σ. 0111 

***** ΚΑΝΟΝΙΣΜΟΣ (ΕΟΚ) αριθ. 3581/82 ΤΗΣ ΕΠΙΤΡΟΠΗΣ  της 23ης Δεκεμβρίου 1982  περί τροποποιήσεως και παρατάσεως του κανονισμού (ΕΟΚ) αριθ. 2295/82 όσον αφορά τα νήματα βάμβακος (κατηγορία 1) καταγωγής Τουρκίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος εισαγωγών (1), και ιδίως το άρθρο 10,  ύστερα από διαβουλεύσεις, στο πλαίσιο της Συμβουλευτικής Επιτροπής που συνεστήθη με το άρθρο 5 του προαναφερόμενου κανονισμού,  Εκτιμώντας:  ότι ο κανονισμός (ΕΟΚ) αριθ. 2819/79 της Επιτροπής (2), όπως τροποποιήθηκε και παρατάθηκε τελευταία από τον κανονισμό (ΕΟΚ) αριθ. 3521/82 (3), υποβάλλει τις εισαγωγές ορισμένων κλωστοϋφαντουργικών προϊόντων που κατάγονται από ορισμένες τρίτες χώρες σε καθεστώς κοινοτικής επιτήρησης·  ότι, στον τομέα των συναλλαγών νημάτων βάμβακος, έχει καθιερωθεί διοικητική συνεργασία μεταξύ της Ευρωπαϊκής Οικονομικής Κοινότητας και της Τουρκίας·  ότι θα έπρεπε να τροποποιηθεί η περίοδος ισχύος του εγγράφου εισαγωγής στο οποίο αναφέρεται ο κανονισμός αυτός·  ότι, δια του κανονισμού (ΕΟΚ) αριθ. 2295/82 (4), η Επιτροπή υπέβαλε τις εισαγωγές βαμβακονημάτων καταγωγής Τουρκίας σε καθεστώς κοινοτικής επιβλέψεως και ότι η ισχύς του κανονισμού αυτού λήγει στις 31 Δεκεμβρίου 1982·  ότι οι λόγοι που έχουν δικαιολογήσει την έκδοση αυτού του κανονισμού περί επιβλέψεως εξακολουθούν να υφίστανται και πρέπει οι εν λόγω κανονισμοί να εξακολουθήσουν να ισχύουν και να παραταθεί η ισχύς τους για μια συμπληρωματική περίοδο,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 1 η παράγραφος 3 του κανονισμού (ΕΟΚ) αριθ. 2295/82 αντικαθίσταται από το παρακάτω κείμενο:  «Το έγγραφο εισαγωγής που αναφέρεται στο άρθρο 2 του κανονισμού (ΕΟΚ) αριθ. 2819/79 μπορεί να χρησιμοποιηθεί για δύο μήνες από την ημερομηνία χορηγήσεώς του. Σε περίπτωση έκτακτων περιστάσεων η περίοδος αυτή μπορεί να παραταθεί για ένα μήνα».  Άρθρο 2  Η ισχύς του καθεστώτος κοινοτικής επιβλέψεως των εισαγωγών βαμβακονημάτων (κατηγορίας 1), καταγωγής Τουρκίας, το οποίο θεσπίσθηκε από τον κανονισμό (ΕΟΚ) αριθ. 2295/82, παρατείνεται μέχρι τις 31 Δεκεμβρίου 1983.  Άρθρο 3  Ο παρών κανονισμός αρχίζει να ισχύει την 1η Ιανουαρίου 1983 και παραμένει σε ισχύ μέχρι τις 31 Δεκεμβρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 23 Δεκεμβρίου 1982.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 320 της 15. 12. 1979, σ. 9.  (3) ΕΕ αριθ. L 369 της 29. 12. 1982, σ. 14.  (4) ΕΕ αριθ. L 245 της 20. 8. 1982, σ. 25.